Els tres sopars de premi de la Ruta de la Tapa de Burjassot ja tenen guanyadores
2025-07-24

Aquest matí (17-12-2105) s’ha celebrat, en l’Ajuntament de Burjassot, el sorteig de tres sopars per a dues persones, valorats cadascun d’ells en 50 euros. Aquest era el premi al qual optaven les persones que van participar en la X Ruta de la Tapa de Burjassot que va tenir lloc els passats 11 i 12 de desembre. El sorteig s’ha celebrat amb la presència del regidor de Promoció Econòmica, Roc Senent, el regidor de Serveis Municipals, Manuel Lozano, i la regidora del Partit Popular, Sonia Casaús. Els tres han sigut els encarregats de traure de la urna, les tres cartilles guanyadores que testificaven que, els tres guanyadors van passar, almenys, per sis dels establiments hostalers participants.

Per aquest ordre les persones agraciades amb aquest premi gastronòmic han sigut Maribel Moya Martín, María Sisamón Serón i Marian Arriaga Nieto. Acompanyades per una altra persona, les tres podran gaudir d’un sopar valorat en 50 euros en qualsevol dels establiments que han participat en aquesta desena edició de la Ruta de la Tapa de Burjassot.